15.-16. juunil toimus Šweitsis Raid Evolenard nimeline maraton. Samas kohas toimub 2021. aastal maratoni EM. Valitsev Eesti Meister Greete Steinburg võttis maratonil kõige magusama esimese koha, samuti oli Steinburg kiireim mäkketõusu arvestuses ja pälvis sellega eriauhinna.
„Rada ise oli kaunis tehniline, eriti laskumised. Tõusud olid pikad ja viisid kohati 2500 meetri peale. Pikim tõus oli 10 km, maratoni pikkus ise kokku 63km. Läksin omas tempos juhtima juba sõidu algfaasis ja õnneks suutsin ka hiljem edu hoida. Viibisime võistluspaigas pea nädala, see andis ühtlasi võimaluse läbida sügisel toimuvat MM-i rada, mis on ettevalmistuse jaoks äärmiselt oluline,“ kommenteeris Steinburg edukat võistlust.
Teine oli prantslanna Ilona Chavaillaz ja kolmas seitsmekordne Šveitsi maratoni meister Esther Süss (esikolmiku ajad vastavalt 4:01:54; 4:04:15; 4:08:37).
Täpsemalt vaata SIIT